CELEX: 31985R2018
Language: el
Date: 1985-07-21 00:00:00
Title: Κανονισμός (ΕΟΚ) αριθ. 2018/85 της Επιτροπής της 21ης Ιουλίου 1985 περί αναστολής του εκ των προτέρων καθορισμού των νομισματικών εξισωτικών ποσών που εφαρμόζονται στην Ιταλία

Avis juridique important

|

31985R2018

Κανονισμός (ΕΟΚ) αριθ. 2018/85 της Επιτροπής της 21ης Ιουλίου 1985 περί αναστολής του εκ των προτέρων καθορισμού των νομισματικών εξισωτικών ποσών που εφαρμόζονται στην Ιταλία  

Επίσημη Εφημερίδα αριθ. L 190 της 22/07/1985 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 2018/85 ΤΗΣ ΕΠΙΤΡΟΠΗΣ  της 21ης Ιουλίου 1985  περί αναστολής του εκ των προτέρων καθορισμού των νομισματικών εξισωτικών ποσών που εφαρμόζονται στην Ιταλία  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 974/71 του Συμβουλίου της 12ης Μαΐου 1971 περί ορισμένων μέτρων συγκυριακής πολιτικής που πρέπει να ληφθούν στο γεωργικό τομέα σαν συνέπεια της προσωρινής διευρύνσεως των περιθωριών διακυμάνσεως των νομισμάτων ορισμένων κρατών μελών (1), όπως τροποποιήθηκε τελευταία από τον κανονισμό (ΕΟΚ) αριθ. 855/84 (2),  τον κανονισμό (ΕΟΚ) αριθ. 1160/82 της Επιτροπής της 14ης Μαΐου 1982 περί καθιερώσεως του εκ των προτέρων καθορισμού των νομισματικών εξισωτικών ποσών (3), και ιδίως το άρθρο 9 παράγραφος 2,  Εκτιμώντας:  ότι, με ισχύ από τις 22 Ιουλίου 1985, τροποποιήθηκαν οι κεντρικές τιμές των διαφόρων νομισμάτων που συμμετέχουν στο Ευρωπαϊκό Νομισματικό Σύστημα· ότι μέχρι τη λήψη αποφάσεως για τα μέτρα που πρέπει να ληφθούν στο γεωργικό τομέα σαν συνέπεια των γεγονότων αυτών, πρέπει, για να αποφευχθεί κάθε κερδοσκοπία, να ανασταλεί ο εκ των προτέρων καθορισμός των ποσών, σύμφωνα με το άρθρο 9 παράγραφος 2 του κανονισμού (ΕΟΚ)αριθ. 1160/82, για τα κράτη μέλη για τα οποία είναι δυνατό να προβλεφθούν τροποποιήσεις των ποσών αυτών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Αναστέλλεται από τις 22 Ιουλίου 1985 ο εκ των προτέρων καθορισμός των νομισματικών εξισωτικών ποσών που εφαρμόζονται στην Ιταλία.  Άρθρο 2  Ο παρών κανονισμός αρχίζει να ισχύει στις 22 Ιουλίου 1985. Εφαρμόζεται μέχρι τις 24 Ιουλίου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Ιουλίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 106 της 12. 5. 1971, σ. 1.  (2) ΕΕ αριθ. L 90 της 1. 4. 1984, σ. 1.  (3) ΕΕ αριθ. L 134 της 15. 5. 1982, σ. 22.